## Zápisnica

**z 8. zasadnutia Akademického senátu FSV UCM v Trnave**

**zo dňa 04. mája 2021**

**Prítomní:** podľa prezenčnej listiny

**Program:**

1. Otvorenie zasadnutia
2. Schválenie programu 8. zasadnutia AS FSV UCM v Trnave
3. Kontrola uznesení z predchádzajúceho zasadnutia
4. Výsledky volieb do AS UCM v Trnave na r. 2021/2024 dňa 30. 3. 2021
5. Informácie zo zasadnutia AS UCM v Trnave
6. Návrh – Smernica dekana FSV UCM v Trnave o zabezpečení minimálnych štandardov pedagogickej, vedecko-výskumnej a publikačnej činnosti
7. Návrh – Štatút FSV UCM v Trnave
8. Úprava prijímacieho konania FSV UCM v Trnave na akademický rok 2021/2022
9. Rôzne
10. Záver
11. **Otvorenie zasadnutia**

Predsedníčka AS FSV UCM, doc. PhDr. Oľga Bočáková, PhD. otvorila 8. zasadnutie AS FSV UCM a privítala prítomných členov AS FSV UCM a členov vedenia FSV UCM.

1. **Schválenie programu 8. zasadnutia AS FSV UCM**

Predsedníčka AS FSV UCM oboznámila členov AS FSV UCM s programom zasadnutia senátu. Nikto z prítomných nemal ďalšie návrhy na doplnenie programu.

**Návrh č. 1:**

**Predsedníčka AS FSV UCM navrhla schválenie programu 8. zasadnutia AS FSV UCM.**

**Schvaľovanie predloženého návrhu:**

**Za**: 10 hlasov

**Proti**: 0

**Zdržal sa**: 0

**Návrh č. 1** schválený

**Uznesenie č. 1/2021**

**Členovia AS FSV UCM odsúhlasili program 8. zasadnutia AS FSV UCM.**

**3) Kontrola uznesení zo 7. zasadnutia AS FSV UCM**

Podpredsedníčka AS FSV UCM, pani Ing. Jana Osuská prítomných informovala o plnení uznesení z ostaných zasadnutí AS FSV UCM, ktoré sa konalo 10. marca 2021.

Uznesenie č. 5/2020 – dekan FSV UCM predložil návrh dokumentu „Štandardy hodnotenia výkonnosti pedagogických pracovníkov a doktorandov“.

Uznesenie č. 3/2021 – v súvislosti so Smernicou o komisionálnych skúškach bol zastupujúci prodekan pre výchovno-vzdelávaciu činnosť, pán PhDr. Michal Imrovič, PhD. poverený vyriešiť zamedzenie prihlasovania sa študentov v AIS-e na 4. termín (t.j. komisionálnu skúšku). Pán prodekan potvrdil, že v spolupráci s CIKT UCM a so strediskom AIS v Košiciach túto situáciu komunikoval a do začiatku nového akademického roka bude požiadavka fakulty zrealizovaná.

**4) Výsledky volieb do AS UCM v Trnave na r. 2021/2024 dňa 30. 3. 2021**

Predsedníčka AS FSV UCM vyzvala predsedu legislatívnej a volebnej komisie AS FSV UCM, aby informoval o výsledkoch volieb do AS UCM, ktoré sa uskutočnili dňa 30. 3. 2021.

Doc. JUDr. Bystrík Šramel, PhD. prítomných informoval, že zástupcami za zamestnaneckú časť akademickej obce fakulty v AS UCM sa stali pán doc. PhDr. Peter Horváth, PhD., pani doc. PhDr. Oľga Bočáková, PhD. a pán doc. JUDr. Bystrík Šramel, PhD.. Študentskú časť akademickej obce fakulty budú v AS UCM reprezentovať pán Mgr. Erik Urc a pani Mgr. Kristína Dzureková.

1. **Informácie zo zasadnutia AS UCM v Trnave**

Predsedníčka AS FSV UCM informovala o ustanovujúcom zasadnutí AS UCM, ktoré sa konalo 13. apríla 2021, a o novozvolenom vedení AS UCM, ktoré vzišlo z volieb dňa 20. 4. 2021 na nasledujúcom zasadnutí. Predsedom senátu sa stal **doc. PhDr. Ján Višňovský, PhD., mim. prof. z FMK UCM, prvou podpredsedníčkou AS UCM sa stala pani doc. PhDr. Oľga Bočáková, PhD. Ďalej informovala o zložení komisií AS UCM, pričom pán** doc. JUDr. Bystrík Šramel, PhD. sa stal predsedom legislatívnej komisie a pán doc. PhDr. Peter Horváth, PhD. je členom finančnej komisie AS UCM.

Najbližšie zasadnutie predsedníctva AS UCM sa uskutoční 11. mája 2021 a 18. mája 2021 sa uskutoční ďalšie zasadnutie AS UCM.

Dekan FSV UCM zablahoželal zvoleným zástupcom fakulty a vyjadril presvedčenie, že budú v rámci AS UCM úspešne presadzovať záujmy fakulty.

1. **Návrh – Smernica dekana FSV UCM v Trnave o zabezpečení minimálnych štandardov pedagogickej, vedecko-výskumnej a publikačnej činnosti**

Predsedníčka AS FSV UCM vyzvala dekana FSV UCM aby predstavil návrh smernice, ktorú predložil na schválenie.

Dekan FSV UCM v úvode upozornil, že po diskusii prišlo k zmene názvu, t.j. jedná sa o „Smernicu FSV UCM v Trnave o zabezpečení minimálnych štandardov pedagogickej, vedecko-výskumnej a publikačnej činnosti“. Objasnil jednotlivé články smernice, parametre výstupov – publikačné štandardy, ktoré treba priebežne plniť, aby fakulte neboli odobraté akreditačné práva. Skonštatoval, že návrh smernice bol pripomienkovaný na viacerých úrovniach fakulty, v rámci komisií senátu a tiež na katedrách. Relevantné pripomienky boli zapracované.

**Návrh č. 2:**

**Predsedníčka AS FSV UCM navrhla hlasovanie o predloženom návrhu dokumentu „Smernica FSV UCM v Trnave o zabezpečení minimálnych štandardov pedagogickej, vedecko-výskumnej a publikačnej činnosti“.**

**Schvaľovanie predloženého návrhu:**

**Za**: 11 hlasov

**Proti**: 0

**Zdržal sa**: 0

**Návrh č. 2** schválený

**Uznesenie č. 2/2021**

**Členovia AS FSV UCM schválili dokument „Smernica FSV UCM v Trnave o zabezpečení minimálnych štandardov pedagogickej, vedecko-výskumnej a publikačnej činnosti“.**

1. **Návrh – Štatút FSV UCM v Trnave**

Predsedníčka AS FSV UCM vyzvala dekana FSV UCM aby predstavil návrh štatútu, ktorý predložil na schválenie.

Dekan FSV UCM skonštatoval, že Štatút FSV UCM v Trnave prešiel najmä formálnymi úpravami, aby bol v súlade so Štatútom UCM. Poďakoval sa za spoluprácu pánovi doc. JUDr. Bystríkovi Šramelovi, PhD., ktorý sa do veľkej miery zaslúžil o podobu predkladaného návrhu dokumentu.

**Návrh č. 3:**

**Predsedníčka AS FSV UCM navrhla hlasovanie o predloženom návrhu dokumentu „Štatút FSV UCM v Trnave“.**

**Schvaľovanie predloženého návrhu:**

**Za**: 11 hlasov

**Proti**: 0

**Zdržal sa**: 0

**Návrh č. 3** schválený

**Uznesenie č. 3/2021**

**Členovia AS FSV UCM schválili dokument „Štatút FSV UCM v Trnave“.**

1. **Úprava prijímacieho konania FSV UCM v Trnave na akademický rok 2021/2022**

Predsedníčka AS FSV UCM požiadala zastupujúceho prodekana pre výchovno-vzdelávaciu činnosť, pána PhDr. Michala Imroviča, PhD. aby vysvetlil navrhovanú úpravu dokumentu o prijímacom konaní.

Prodekan spolu s dekanom FSV UCM prítomným vysvetlili, že po diskusii s vedúcim Katedry verejnej správy, doc. PhDr. Petrom Horváthom, PhD. a prorektorom pre vzdelávanie, PhDr. Michalom Lukáčom, PhD., dospeli k záveru, že v dokumente o prijímacom konaní ponechajú uchádzačom možnosť prihlásiť sa aj na dennú formu študijného programu „verejná správa“ v magisterskom stupni štúdia, keďže fakulta podá žiadosť o odstránenie nedostatkov v uvedenom študijnom programe a očakáva jej schválenie Slovenskou akreditačnou agentúrou pre vysoké školstvo.

Navrhujú nevypísať prijímacie konanie FSV UCM v doktorandskom stupni štúdia v dennej forme študijný program „verejná politika a verejná správa“ a v magisterskom stupni štúdia v externej forme v študijnom programe „manažment a ekonómia verejnej správy“ na akademický rok 2021/2022.

**Návrh č. 4:**

**Predsedníčka AS FSV UCM navrhla hlasovanie o predloženej úprave dokumentu „Prijímacie konanie FSV UCM v Trnave na akademický rok 2021/2022“.**

**Schvaľovanie predloženého návrhu:**

**Za**: 11 hlasov

**Proti**: 0

**Zdržal sa**: 0

**Návrh č. 4** schválený

**Uznesenie č. 4/2021**

**Členovia AS FSV UCM schválili dokument „Prijímacie konanie FSV UCM v Trnave na akademický rok 2021/2022“.**

1. **Rôzne**

Predsedníčka AS FSV UCM upozornila na rektorom avizované zmeny v dokumente „Zásady výberového konania na obsadzovanie pracovných miest vysokoškolských učiteľov, pracovných miest výskumných pracovníkov, funkcií profesorov a docentov a funkcií vedúcich zamestnancov Univerzity sv. Cyrila a Metoda v Trnave. V súvislosti so samotným výberovým konaním rektor UCM navrhuje z komisií vynechať zástupcu odborov aj senátov jednotlivých fakúlt, s čím zásadne nesúhlasí. K jej názoru sa pridal aj pán doc. JUDr. Bystrík Šramel, PhD., ktorý konštatoval, že v komisii pre výberové konanie by mal byť zástupca zamestnancov.

Predsedníčka AS FSV UCM požiadala dekana FSV UCM, aby dokumenty prerokúvané na kolégiu rektora boli odosielané aj predstaviteľom fakulty, aby mohli vznášať prípadné pripomienky a mať priestor na diskusiu o nich.

Pán doc. PhDr. Peter Horváth, PhD. navrhol upraviť legislatívu v súvislosti s uplynutím funkčného obdobia dekana FSV UCM.

Predsedníčka AS FSV UCM po dohode s prítomnými členmi senátu aj zástupcami vedenia fakulty oznámila, že najbližšie zasadnutie AS FSV UCM sa uskutoční dňa 8. júna 2021 popoludní.

1. **Záver**

Predsedníčka AS FSV UCM poďakovala prítomným za účasť na zasadnutí senátu, ktoré sa po dlhšej prestávke konalo priamo na pôde fakulty, a vedeniu FSV UCM za spoluprácu. Zaželala všetkým veľa zdravia a síl pri zvládaní pracovných povinností.

V Trnave 04. mája 2021

**Zapísala**: Mgr. Simona Galfyová ...........................................

**Overil:** doc. PhDr. Peter Horváth, PhD. ...........................................

**Schválila:** doc. PhDr. Oľga Bočáková, PhD. ...........................................

**Prílohy:**

1. Smernica FSV UCM v Trnave o zabezpečení minimálnych štandardov pedagogickej, vedecko-výskumnej a publikačnej činnosti
2. Štatút FSV UCM v Trnave
3. Prijímacie konanie FSV UCM v Trnave na akademický rok 2021/2022
4. Prezenčná listina